
EMAMAKI:  70
SIKHATSI:  2 ema-awa
Leliphepha linemakhasi lali-16.

	TICONDZISO
	
	


	1.
2.

3.

4.

5.

6.

7.

8.

9.
	Sita tsine ufundze lelikhasi ngembikwekutsi ucale kuphendvula imibuto.
Ungalifundzi lonkhe liphepha lemibuto.  Buka lokucuketfwe ekhasini lelilandzelako bese ubeka luphawu kulowo nalowo mbuto lobutwe ngetincwadzi lotifundze lonyaka.  Emva kwaloko, fundza leyo mibuto lenetimphawu kuphela bese ukhetsa leyo lofuna kuphendvula yona.
Liphepha lemibuto licuketse tigaba LETINE:
SIGABA A:  Inoveli
(35)
SIGABA B:  Umdlalo
(35)
SIGABA C:  Tindzaba letimfishane
(35)
SIGABA D:  Tinkondlo
(35)
Landzela ticondziso ekucaleni kwaleso naleso sigaba.

Phendvula ngetincwadzi LETIMBILI lotifundze lonyaka.  Phendvula munye umbuto kuyinye ngayinye incwadzi.
Tinombolo tetimphendvulo atihambisane naleto temibuto njengobe tinjalo ephepheni lemibuto.

Cala leso naleso sigaba ekhasini LELISHA.

Bhala ngesandla lesibonakalako nalesifundzekako.

Siphakamiso sekulawulwa kwesikhatsi singaba ngemaminithi langema-60 kuleyo naleyo ncwadzi.
	
	


	
	LUHLA LWEKUTIKHUMBUTA:
Lelikhasi litawusita bahlolwa ekukhetseni imibuto LABAFUNA kuyiphendvula ngaphandle kwekufundza lonkhe leliphepha lemibuto. 

SIGABA A: Inoveli

Phendvula NOBE NGUWUPHI UMBUTO UBE MUNYE.

INOMBOLO YEMBUTO

            UMBUTO

EMAMAKI

1. (Sihloko senoveli yeku-1)

Umbuto loyindzabambhalo

35

NOBE

2. (Sihloko senoveli yeku-1)

Imibuto lemifisha

35

NOBE

SIGABA B: Umdlalo

Phendvula NOBE NGUWUPHI UMBUTO UBE MUNYE.

3. (Sihloko semdlalo weku-1)

Umbuto loyindzabambhalo

35

NOBE

4. (Sihloko semdlalo weku-1)

Imibuto lemifisha

35

NOBE

SIGABA C: Tindzaba Letimfisha

Phendvula NOBE NGUWUPHI UMBUTO UBE MUNYE.
5. (Sihloko sendzaba lemfisha eku- 

     1)

Umbuto loyindzabambhalo
35

NOBE

6. (Sihloko sendzaba lemfisha yesi-
     2)
Imibuto lemifisha
35

NOBE

SIGABA D: Tinkondlo

Phendvula NOBE NGUYIPHI IMIBUTO IBE MIBILI.
7.   (Sihloko senkondlo yeku-1)
Imibuto lemifisha
17½

NOBE

8.   (Sihloko senkondlo yesi-2)

Imibuto lemifisha

17½

NOBE

9.   (Sihloko senkondlo yesi-3)

Imibuto lemifisha
17½

NOBE

10. (Sihloko senkondlo yesi-3)

Imibuto lemifisha

17½


	
	


	SIGABA A:  INOVELI
	
	


	KWASHA TIKHOTSA: LL DLAMINI
	
	


	Khetsa umbuto ube MUNYE kulelandzelako uphendvule imibuto letawulandzela.
	
	


	UMBUTO 1

Bhala indzabambhalo lenemagama lasemkhatsini weli-190 nema-240 ngaloku lokulandzelako:
	
	


	Chaza kubaluleka kwalabalingisi labalandzelako:

· Somhlolo

· Mswati wesibili

· Ndlela

· Sicobolonjwane

· Khubalo

· Somcuba

· Tsandzekile
	
	[35]


NOBE
	UMBUTO 2

Fundza letheksthi bese uphendvula imibuto letawulandzela.
	
	


	Akukho butfongo latabulala kulomnyaka.  Kuphumula angeke akutfole!'' ''Tinyenti kakhulu tifu lesimcuphele tona.  Ngimbekile Mtjekeni eNshonalanga! Emabutfo akaZulu nawo eNingizimu!  Nango Mabhula eNyakatfo!  Ngimbekile Ngwavuma eMpumalanga!  Hhayi angeke adzabule!''  Kusho Fokotsi ngekutigcabha.  ''Ngubani loyawutsatsa bukhosi emkhatsini wetfu lapha uma Mswati asancotjiwe?''  Kubuta Somcuba.  ''Kumele butsatfwe nguwe Somcuba.  Tsine satawukwemukela loko lotasabela kona njengabomnakenu,'' kusho Ndlela.  ''Sicobolonjwane sewulutfolile luhala wayibikela neNgwenyama ngalokutakwenteka,'' kusho Somcuba.  ''Usho kutsi Mswati sewuyati nje kutsi kukhona tifu lesimcuphele tona?''  Kubuta Fokotsi. 

''Uyati kutsi sitimbangabukhosi, kepha akati kutsi sichumene nalabo labafuna kumhlasela bamncobe.  Uma angaphumelela kuloku kutawube kusho kutsi ulukhuni futsi emadloti atawube anaye,'' kusho Somcuba.  ''Suka lapha mnaketfu!  Njengabani lowake waphumelela etifini leticushiwe letingaka? Ngeke aphumelele.  Emabutfo lakhona lapha akakwetayeli kulwa, ngako-ke angeke amelane nemabutfo etive,'' kusho Ndlela.  ''Ayihlabi ngekumisa mnaketfu.  Ungawatsatseli phasi emabutfo alapha ngobe akusiwo onkhe langenamandla.  Utsini nje ngelulaka lweTinyatsi neMigadlela?  Wo hhe, bamcotfula labo!  Asikwente konkhe lesiphumelela kukwenta; kepha sibuye sicabange kutsi Mswati angatiphendvulela tintfo,'' kucaphelisa Fokotsi.
	
	


	2.1
	Nasilandzela lenkhulumo letsi, Sicobolonjwane sewulutfolile luhala …, ubitwa ngekutsini umuntfu lowenta lomsebenti?
(Khetsa yinye kuletimphendvulo letingentasi)
	
	


	
	A

B

C
	Indvuna

Inhloli

Inkhosi
	
	(1)


	2.2
	Yini lena letakwenta kutsi inkhosi Mswati angabutfoli butfongo?

(Khetsa yinye kuletimphendvulo letingentasi)
	
	


	
	A

B

C
	Tifu latibekelwe bomnakabo
Umtsimba

Kutigcabha kwaSomcuba
	
	(1)


	2.3
	Kusho kutsini kutsi ayihlabi ngakumisa?

(Khetsa yinye kuletimphendvulo letingentasi)
	
	


	
	A

B

C
	Kutimisela

Inkhomo ayihlabi ngetimphondvo
Kungatsatseli phasi lomunye umuntfu
	
	(1)


	2.4
	Lobukhosi lobubangwako babani ngekwelisiko?

(Khetsa yinye kuletimphendvulo letingentasi)
	
	


	
	A

B

C
	BaMswati

BaFokotsi

BaNdlela
	
	(1)


	2.5
	Nika emabito emabutfo aMswati.
	
	


	
	A

B

C
	Mtjekeni naMabhula
Tinyatsi neMigadlela
Ndlela naFokotsi
	
	(1)


	2.6
	Balingisi lababanga bukhosi kulenoveli.

(Khetsa yinye imphendvulo)
	
	


	
	A

B

C
	Somhlolo na Tsandzekile

Somcuba naNdlela

Mswati naSicobolonjwane
	
	(2)


	2.7
	Nika emaphuzu lamabili lafakazela kutsi lendzaba yenteka endzaweni yasemakhaya.
	
	(2)


	2.8
	Chaza kubumbana kwesihloko netigameko letenteka kulendzaba. Nika emaphuzu lamatsatfu.
	
	(3)


	2.9
	Humusha lenkhulumo letsi, ''Hhayi angeke adzabule.''
	
	(3)


	2.10
	Loku lokwenteka kuletheksthi kuwufundzisani ummango? Nika emaphuzu lamatsatfu.
	
	(3)


	2.11
	Catsanisa similo saSomcuba naMswati. Nika emaphuzu lamabili.
	
	(2)


	2.12
	Uma sibuka indzaba yonkhe ngabe lukhona yini ludvweshu lwangaphandle emkhatsini waMswati nabomnakabo?  Sekela ngemaphuzu lamatsatfu.
	
	(3)


	2.13
	Ngabe tigameko letenteka kulendzaba tiyakholweka yini? Sekela ngemaphuzu lamatsatfu.
	
	(4)


	2.14
	Labadlali labakuletheksthi bakholelwa kuyiphi inkholo.  Sekela imphendvulo yakho ngemaphuzu lamatsatfu.
	
	(4)


	2.15
	Ngabe kuliciniso nobe liphutsa kutsi Mswati abukamfaneli bukhosi?
	
	(2)


	2.16
	Ngabe kuliciniso nobe liphutsa kutsi Fokotsi akametsembi Mswati?
	
	(2)

	
	
	
	[35]


	SAMBA SESIGABA A:
	
	35


	SIGABA B:  UMDLALO
	
	


	LAHLOMA LADVUMA:  Z MOTSA
	
	


	PHENDVULA INDZABAMBHALO NOBE IMIBUTO LEMIFISHA.
	
	


	UMBUTO 3

Bhala indzabambhalo lenemagama lasemkhatsini weli-190 nema-240 ngemasu lasetjentiswe ngumbhali kusivetela labalingisi labalandzelako:
	
	


	· Madzandza

· Khetsiwe

· Tsembalive 

· Vusabatfwa

· Ndvukutemphi 
	
	[35]


NOBE
	UMBUTO 4

Fundza letheksthi lelandzelako bese uphendvula imibuto Ietawulandzela:
	
	


	NDVUKU:       (Abhunye yedvwa enwaya inhloko)

                        Wo-bo-bo!  Angingenela emant' endlini ngate ngangena elubishini Mliba!  (Abhekise kuMadzandza) Kodvwa wena sewuyivumelelani lentfo le yenteke?  Lokuhlakanipha kuphelela emehlweni nje?  Ungentani nje Madzandza?  Bengitsi uyati kutsi ngilungisela kutsatsa indvuku yebukhosi nje?  Nyalo ngikhetfwa ngitsini nje sengikhalelwa tinswane tingcolisa ligama lami?
MADZA:         Yimihlolo yaboJaha yini?  Musa kudlala ngami wena.  Usola mine ngedvwa ngobe ngibulele bani?  Yindzaba yebantfu lababili lena.  Lokunye lokungimangalisako kutsi ubelesele ngekutikhalela wena.  Utsini ngami ngalelihlazo lekwephuka ngingakatekwa, ngingakalotjolwa?  Lomuti wababe lose ungcolile wona ngiwutsini?  We-na!  Utawots' ubovu ngiyakutjela.  Akabhenywa babe! 
	
	


	4.1
	Kwentani kubhunya wedvwa?  (Khetsa imphendvulo)
	
	


	
	4.1.1

4.1.2

4.1.3
	Kubanga umsindvo
Kubhunyisa intfutfu

Kukhuluma wedvwana
	
	(2)


	4.2
	Babangani boNdvuku naMdzandza?  (Khetsa imphendvulo)
	
	


	
	4.2.1

4.2.2

4.2.3
	Kungalotjolwa kwaMadzandza

Kweswela tinkhomo kwaNdvuku

Kwemitsa kwaMadzandza
	
	(2)


	4.3
	Inkinga yaMadzandza ngabe yini?  (Khetsa imphendvulo)
	
	


	
	4.3.1

4.3.2

4.3.3
	Kuhlekwa bontsanga

Lihlazo lalitsele uyise

Kungati kahle kutsi lomtfwalo wabani
	
	(2)


	4.4

4.5

4.6

4.7

4.8


	Kuletheksthi lengenhla, caphuna inkhulumo yaMadzandza lechaza kutsi babe wakhe unelulaka kakhulu, uyibhale phasi.

Lomdlalo wenteka kusiphi sikhatsi semphilo?  Chaza wesekele ngekubhekisa etheksthini lengenhla.

Abesho kutsini Madzandza nakatsi:  'Yindzaba yebantfu lababili lena'.
Sitfombe sini lesabekwa nguQedizizwe emmangweni weTimbiba njengemuntfu wakulesinye sive?  Chaza.
Ngabe lemphi lesemkhatsini waletitsandzani letikuletheksthi lengenhla iyenteka yini kulemimango lesihlala kuyo?
	
	(2)

(2)

(2)

(2)

(2)


	4.9
	Shano kutsi lamaphuzu lalandzelako aliciniso nobe aliphutsa, bese uyesekela kutsi usho ngani:
	
	


	
	4.9.1

4.9.2

4.9.3
	Lombhali walomdlalo uphumelele kusebentisa iminyakato nenkhulumiswano kutsi kuhambisane ngemphumelelo.
Madzandza abengayivisisi imphilo yesintfu.

Ndvuku abengamtsandzi kahle Mdzandza.
	
	(2)

(2)

(2)


	4.10

4.11

4.12

4.13

4.14


	Ngusiphi sigameko lesicuketse luvutfondzaba kulomdlalo?
Lesihloko salomdlalo ngabe sibumbene yini nalomdlalo?  Sekela imphendvulo yakho.

Tetsamelilwati talomdlali tifundzani ngesento saMbiba-nchanti sekungavumi kujezisa Tsembalive ngesento sakhe sekutenta Vusabatfwa?

Chaza lichaza lelabanjwa nguTsembalive ekusombululeni inkinga lebekubukenwe nayo kulomdlalo.
Bhala tinhlobo letimbili teludvweshu lolubonakala lapha kuletheksthi lengenhla, wesekele imphendvulo yakho ngekucaphuna etheksthini.
	
	(2)

(2)

(2)

(3)

(4)

[35]


	SAMBA SESIGABA B:
	
	35


	SIGABA C:  TINDZABA LETIMFISHANE
	
	


	LITSAMBO:  ELMON J MHLANGA 
	
	


	PHENDVULA INDZABAMBHALO NOBE IMIBUTO LEMIFISHA.
	
	


	UMBUTO 5

Bhala indzabambhalo lenemagama lasemkhatsini weli-190 nema-240.
	
	


	Titsatse kwekutsi ungusonhlakahle losebentela emayini. Ungayisita njani imindeni lebitiwe, ibitelwe inhlekelele lefana nalena leyenteka kulesihloko sendzatjana lesitsi 'LIVIKI LELIDZE'.
	
	[35]


	UMBUTO 6
	
	


	Fundza letheksthi lelandzelako bese uphendvula imibuto Ietawulandzela:
	
	


	''Yemake!  Yemake!   Kuneshiywane yeshikhayako eshikhwameni shakho!''  Kusho Sifiso achamuka agijima asahlahle emehlo angaka. Ukhuluma nje umfanyana wami uze uyakhomba nangetandla.

''Kuphi?'' Kusho mine ngekunganaki. ''Shikhala lapha eshikhwameni shako make!'' ''Silwane sini?''

Mine ngitihlalela nalomfanyana wami loneminyaka lemitsatfu nje, ngentiwa kweswelakala kwemsebenti eWitbank lapho umuti wami watfutsela khona. Ngesizatfu saloko mine solo ngisasebenta khona lapha eTjakastad. Emtini wami lomusha eWitbank ngiya njalo ngaboLesihlanu. Sitfutsa lapha eTjakastad nje Msibi uyise webantfwabami sewutsenge indlu edolobheni eWitbank, ngoba yena sewunesikhatsi asebentela ngakhona.

''Hha! Nemambala Sifiso ushito, nalo ligundvwane likhala bo! Lwangishaya lwangicoba luvalo. 

Ngimi loya sengihamba ngilibangise kaKhekhekhe loyinyanga. ''Ematsambo atsi tintfo tebantfu leti, bakudlela umona ngobe wena uyaphumelela kuko konkhe lokwentako.''  Sitse sisakhuluma sisendlini, lakhala futsi ligundvwane esikhwameni. Ngatsi ngisagadze kutsi ngitawubona ligundvwane liphuma litsi bhalaca, kwawa makhalekhikhini. Wakhala, ngagobondzela ngamtsatsa, ngamchafata ngambeka endlebeni.

''Leso-ke sipho sakho mntfwanaketfu.''  ''Ngiyabonga Ndlondlo.''
	
	


	6.1
	Nasilandzela lenkhulumo letsi, ''… kuneshiywane yeshikhayako …'' lona lokhulumako ungumuntfu lonjani?
(Khetsa yinye imphendvulo)
	
	


	
	6.1.1

6.1.2

6.1.3
	Ngumuntfu lokhubatekile
Ngumuntfu lonemalwimi
Ngumntfwana
	
	(2)


	6.2
	Ligundvwane lelikhalako liyini?

(Khetsa yinye imphendvulo)
	
	


	
	6.2.1

6.2.2

6.2.3
	Ligundvwane
Ngumakhalekhikhini

Ngumntfwana
	
	(2)


	6.3
	Laba labananatelwa kutsiwe Ndlondlo bakabani?

(Khetsa yinye imphendvulo)
	
	


	
	6.3.1

6.3.2

6.3.3
	BakaNdlovu
BakaNyoka
BakaMsibi
	
	(2)


	6.4
	LaTfwala ungumlandzi longumuntfu wesingaki?
(Khetsa yinye imphendvulo)
	
	


	
	6.4.1

6.4.2

6.4.3
	Umlandzi longumuntfu wekucala
Umlandzi longumuntfu wesibili
Umlandzi longumuntfu wesitsatfu
	
	(2)


	6.5
	Sifiso bekaneminyaka lemingaki?
(Khetsa yinye imphendvulo)
	
	


	
	6.5.1

6.5.2

6.5.3
	Lemibili
Lemitsatfu

Lesihlanu
	
	(2)


	6.6
	Condzanisa emagama laku KHOLOMU A netimphendvulo letiku KHOLOMU B.
	
	


	
	IKHOLOMU A
	
	IKHOLOMU B
	
	

	6.6.1

6.6.2

6.6.3

6.6.4

6.6.5
	Khekhekhe
Sifiso
Ligundvwane

LaTfwala
Simonhlalo
	A

B

C

D

E
	Esabelweni eTjakastad
Watfutsela eWitbank
Uyatifela ngelijingi
Makhalekhikhini
Inyanga
	
	(1)

(1)

(1)

(1)

(1)


	6.7
	Kuliciniso nobe kuliphutsa yini kutsi LaTfwala bekamati makhalekhikhini?
	
	(2)


	6.8
	Yini lebangela kutsi laTfwala angahlali emtini wakhe eWitbank?
	
	(2)


	6.9
	Ngabe inkinga iyavela yini esingenisweni salendzaba?
	
	(2)


	6.10
	Yini leyenta kutsi laTfwala esabe kutsi abitwe ngemtsakatsi?
	
	(2)


	6.11
	Kuya kwaLaTfwala kaKhekhekhe kusitjela kabanti ngenkholelo yakhe. Fakazela lombono ngalokusendzabeni.
	
	(2)


	6.12
	Nika sifundvo lesitfolakala kulendzaba.
	
	(2)


	6.13
	Ngabe kungumbono yini nobe kuliciniso kutsi babe Msibi abemtsandza kakhulu Nkhosikati wakhe?  Sekela imphendvulo yakho.
	
	(2)


	6.14
	Ngabe siphetfo salendzaba sichamuke naloko lokulindzelekile?  Sekela imphendvulo yakho.
	
	(3)


	6.15
	Khekhekhe ubonakala awati umsebenti wakhe.  Fakazela lenkhulumo ngemaphuzu lamabili.
	
	(3)

[35]


	SAMBA SESIGABA C:
	
	35


	SIGABA D:  TINKONDLO
	
	


	PHENDVULA NOBE NGUYIPHI IMIBUTO LEMIBILI.
	
	


	UMBUTO 7

Fundza lenkondlo lengentasi bese uphendvula imibuto lengentasi.
	
	


	
	
TATI KUTSI UNGUBANI?

Tati kutsi ungubani.


Uma ungayati indlela


Utawubutfwa ngito tonkhe tibi leti,


Ugucuke umzali ungakacini lukhakhayi,

5
Ugucuke likhehla nesalukati lesincane.


Ingani uyobe sewutse cwili etjwaleni,


Sewusigcili sayo yonkhe imiva.


Tati kutsi ushopheni ngoba


Uma ungalati likusasa lakho

10
Utawufanana nesihlahla lesomile emgwacweni,


Ugucuke Mazitapele.


Uma sewunguzitapele.


Uyobe sewehlulwe kutitsiba nekutati,


Uyobe wehlulwe kutati kutsi ungubani.

15
Tati kutsi ungubani ngoba


Batakufundza bese bakukhetsela buwena.


Ukuze ungalahlekelwa kutsi ungubani,


Tifunisise uze utati kutsi ungubani,


Ngoba uma ungatati kutsi ungubani,

20       Batawukhwela batehlele.
	 
	


	7.1
	Kubangelwa yini kutsi sonkondlo anike lenkondlo sihloko lesitsi'Tati Kutsi Ungubani?
	
	(2)


	7.2
	Ngabe sonkondlo ucondze kutsini ngalenkhulumo lengentasi: Khetsa imphendvulo yinye kuleti letingentasi:
'Batawukhwela batehlela'
	
	


	
	A

B

C
	Batawukutsandza bonkhe.

Batawutentela nobe yini lebayitsandzako.

Batawukuyala.
	
	(1)


	7.3
	Hlobo luni lweluchumano lolutfolakala kulemigca lengentasi:  Khetsa imphendvulo yinye.

Ugucuke umzali ungakacini lukhakhayi,
Ugucuke likhehla nesalukati lesincane.
	
	


	
	A

B

C
	Luchumanosicalo
Luchumanosigcino

Luchumanomkhatsini
	
	(1)


	7.4
	Ucondze kutsini sonkondlo kulomugca longentasi:



'Ugucuke Mazitapele'  Khetsa imphendvulo yinye.
	
	


	
	A

B

C
	Ugucuke sihlakaniphi.

Bantfu batitsatsele.

Ugucuke sintjontji.
	
	(1)


	7.5
	Ngemaphuzu lamabili bhala lokushiwo inkondlo.
	
	(2)


	7.6
	Ngemaphuzu lamabili bhala umoya walenkondlo.
	
	(2)


	7.7
	Sinongo sini senkhulumo lesi lesitfolakala emgceni weli-10?

Khetsa imphendvulo yinye.
	
	


	
	A

B

C
	Sifaniso.

Kumuntfutisa.

Inhlonipho.
	
	(1)


	7.8
	Shano luhlobo lwesifanamsindvo loludvwetjwelwe kulomusho wenkondlo lolandzelako.

Batakufundza bese bakukhetsela buwena.
	
	(2)


	7.9
	Sitfombe sini lesakhiwa ngulomugca 'Ugucuke likhehla nesalukati lesincane' kulona lofundzako?
	
	(1½)


	7.10
	Yini loyifundzako ngalomugca longentasi:

'Tifunisise uze utati kutsi ungubani'
	
	(2)


	7.11
	Bunkondlo buni lobutfolakala emagameni ekugcina emigceni weli-17, 18 neli-19.
	
	(2)

[17½]

	
	NOBE
	
	


	UMBUTO 8

Fundza lenkondlo lengentasi bese uphendvula imibuto lengentasi.
	
	


	
	
Kusobala kutsi ninemahloni ngami.


Kuya ngani ningafuni ngiphume ekamelweni?


Kuya ngani ningitfukusa uma kunetivakashi?


Angitentanga kutsi ngibe sidalwa.

5
Ingabe nine anikadalwa yini seningibita ngentfo nje.


Sonkhe sidalwe nguMdali futsi sibantfu.


Nangelusuku lwekuyohola imali yami,


Imisebe yelilanga ayisawucabuli umtimba wami


Ngoba senihambela etulu niyoyidvonsa ebhange.

10
Nayo leyo mali ngiyigcina ngeliphunga nje.


Nitisikela kulelinonile mine ningiphe emajwabu nje.


Empeleni imali yami seyaba ngeyenu.


Nentiwa yini nibe nemahloni ngami ngiyingati yenu?

           Nami ngiwenu, angisiso sitebhisi semphumelelo!
	
	


	8.1
	Sitsini sihloko salenkondlo?
	
	(½)


	8.2
	Lenkondlo iluhlobo luni?  Khetsa imphendvulo yinye kuleti letingentasi.
	
	


	
	A

B

C
	Inkondlomlandvo.

Inkondlosililo.

Isathaya.
	
	(2)


	8.3
	Shano luhlobo lwebunkondlo loludalwa nguletinhlamvu letidvwetjelwe kulemigca lelandzelako:  Khetsa imphendvulo yinye.

Kusobala kutsi ninemahloni ngami.

           Kuya ngani ningafuni ngiphume ekamelweni?
	
	


	
	A

B

C
	Imvumelwanosicalo.

Imvumelwanosigcino.

Imvumelwanomkhatsini.
	
	(2)


	8.4
	Ngabe lenkondlo ikhuluma ngani?  Bhala emaphuzu lamabili.
	
	(2)


	8.5
	Sinongo sini lesisetjentiswe kusigaba 2 umugca 1.  Khetsa imphendvulo yinye.
	
	


	
	A

B

C
	Kumuntfutisa.
Sihabiso.

Inhlonipho.
	
	(2)


	8.6
	Kulemigca lengentasi, khetsa umugca lokhuluma ngekukhatsateka ngesimo langiso sonkondlo.
	
	


	
	A

B

C
	Kuya ngani ningafuni ngiphume ekamelweni?

Kuya ngani ningitfukusa uma kunetivakashi?

Angitentanga kutsi ngibe nje.
	
	(2)


	8.7
	Usitjelani sonkondlo nakatsi 'Sonkhe sidalwe nguMdali futsi sibantfu'.
	
	(2)


	8.8
	Phawula ngemoya lokhona enkondlweni ngemaphuzu lamabili.
	
	(2)


	8.9
	Ngabe sihloko salenkondlo siyahambisana yini nalokukhulunywa ngako kulenkodlo?  Sekela imphendvulo yakho ngemaphuzu lamabili.
	
	(2)


	8.10
	Ucondze kusitjelani sonkondlo nakatsi 'Nitisikela kulelinonile mine ningiphe emajwabu nje'.
	
	(1)

	NOBE
	
	


	UMBUTO 9
	
	


	Fundza lenkondlo lengentasi bese uphendvula imibuto lengentasi
	
	


	
	
Konkhe kunesikhatsi sako,


Isho njalo incwadzi yeNkhosi,


Wonkhe umuntfu kumele atilungiselele,


Ngoba loluhambo aludzingi mphako.

5
Nakimi sikhatsi sesifikile,


Sekutsi ngibuyele lapho ngavela khona


Kodvwa tinini tona cha, angihambi nato,


Ngisho nelitsemba lami imbala.


Tsemba lami usale kahle utinte

10
Mine sengiyahamba, sami sikhatsi, sesifikile,


Ungangilileli ngoba funa siphindze sibonane,


Munye kuphela lowatiko,


Ngoba sami sikhatsi sesifikile.

Sala ngekuthula tsemba,

15
Gugu lami, ungasakhali.
	
	


	9.1
	Lenkondlo iluhlobo luni?  Sekela imphendvulo yakho ngemaphuzu lamabili.
	
	(3)


	9.2
	Phawula ngebunkondlo lobutfolakala:

Endzimeni yesibili umugca wemfica nemugca welishumi.
	
	(2)


	9.3
	Usitjelani sonkondlo uma atsi 'ungangilileli ngoba funa siphindze Sibonane'.
	
	(2)


	9.4
	Sihloko salenkondlo sihambisana kangakanani nalokushiwo yinkondlo?

Sekela ngemaphuzu lamabili.
	
	(3)


	9.5
	Nguyiphi lencwadzi yeNkhosi lakhuluma ngayo sonkondlo.

Khetsa imphendvulo yinye kuleti letingentasi:
	
	


	
	A

B

C
	Incwadzi yaseZulwini.

Incwadzi yasesikolweni.

Incwadzi yaseMpumalanga
	
	(1)


	9.6
	Ngumuphi umugca lonesidvonsamoya (siphumuti) kulenkondlo?

Khetsa imphendvulo yinye kuleti letingentasi:
	
	


	
	A

B

C
	Munye kuphela lowatiko.

Sala ngekuthula tsemba.

Mine, sengiyahamba, sami sikhatsi, sesifikile.
	
	(1)


	9.7
	Phawula ngekubhaleka kwetindzima talenkondlo.
	
	(2)


	9.8
	Sitfombe sini lesakhiwa ngulomugca 'Gugu lami, ungasakhali' kulona lofundzako.
	
	(2)


	9.9
	Phawula ngemvumelwanosicalo endzimeni yesibili yonkhe.
	
	(1)


	9.10
	Ingabe kuliciniso nobe akusilo liciniso kutsi wonkhe umuntfu uyasati sikhatsi sekuhamba emhlabeni.
	
	(½)

	NOBE
	
	


	UMBUTO 10

Fundza lenkondlo lengentasi bese uphendvula imibuto lengentasi.
	
	


	
	
Musani kubanga lelive letfu,


Yekelani kukhombana ngetingalo,


Phela nine nabekwa lapho,


Amange natalelwa kuba khona lapho lenikhonakhona,

5
Lapho lenikhonakhona njengemakhosi,


Sanibekela kutsi nibe bafana betfu.


Nibe tigijimi tetfu,


Niye lapho emadvolo etfu angafinyeleli,


Angafinyeleli kufika khona.

10
Ase nibe kahle majaha embutfo,


Ningacabani, nicabanele lifa letfu,


Akusilo lenu lelive ngeletfu,


Ningavumi lapho ningakahlanyeli khona,

Musani kutenta tilima tidzimate tilimatane,

15
Asisibo bantfu benu tsine,


Asisiso sive senu tsine,


Sive bekunene akusini,


Hulumende ngitsi sive,

          Tsine sive singuHulumende.
	
	


	10.1
	Sitsini sihloko salenkondlo?
	
	(½)


	10.2
	Phawula ngebunkondlo lobutfolakala emgceni weli-15 neweli-16.

	
	(1)


	10.3
	Phawula ngemoya lokhona enkondlweni.
	
	(2)


	10.4
	Ngabe indzima yesibili yeyame kangakanani ekujuleni kwalenkondlo?  Sekela ngemaphuzu lamabili.
	
	(2)


	10.5
	Chaza kutsi lomugca longentasi sonkondlo uwusebentise kahle yini?


'Tsine sive singu-Hulumende'
	
	(2)


	10.6
	Bhala luhlobo lweluchumano lolutfolakala emgceni wesi-8 newe-9.
	
	(1)


	10.7
	Hloboni lwemvumelwanosicalo letfolakala emgceni weli-10 neweli-12?
	
	(1)


	10.8
	Phawula ngalokushiwo yinkondlo ngemigca lemibili.
	
	(2)


	10.9
	Bunkondlo buni lobutfolakala emgceni wesi-8 newe-9?
	
	(1)


	10.10
	Khetsa umugca longaba nalenchazelo yesihloko senkondlo letsi: KAHLENI BO!  Kulemigca lengentasi:
	
	


	
	A

B

C
	Sive bekunene akusini.

Hulumende ngitsi sive.
Ase nibe kahle majaha embutfo.
	
	(1)


	10.11
	Khetsa luhlobo lwebunkondlo lobusemigceni lelandzelako,

emagameni ladvwetjelwe
      Musani kubanga lelive letfu,

      Yekelani kukhombana ngetingalo
	
	


	
	A

B

C
	Imvumelwanosicalo.

Imphindzamcondvo.


Sifutamsindvo.
	
	(1)


	10.12
	Wena ucabanga kutsi sisetjentiselweni sibabato kulesihloko senkondlo.
	
	(1)


	10.13
	Usitjelani lomugca longentasi ikakhulukati uma sibuka tepolitiki kulesikhatsi lesiphila kuso.



     'Musani kutenta tilima tidzimate tilimatane'
	
	(2)
[17½]

